Arutelu:Tiit Tammsaar

message: Tõstsin artiklist välja Tammsaare valimistulemused ja lõpulause:
Valimistulemused läbi aegade:
#KOV 1993; Kaiu vald; Ringkond nr 1; nr. 107; KVL Kodukant; 34 häält; valitud
#RK 1995; Ringkond nr 4; nr. 354; VL Koonderakond ja Maarahva Ühendus; 1255 häält
#KOV 1996; Kaiu vald; Ringkond nr 1; nr. 121; KVL Kodukant; 44 häält; valitud
#RK 1999; Ringkond nr 4; nr. 1090; Eesti Maarahva Erakond; 1555 häält; valitud
#KOV 1999; Kaiu vald; Ringkond nr 1; nr. 101; KVL Kaiu Rahvaliit; 59 häält; valitud
#KOV 2002; Kaiu vald; Ringkond nr 1; nr. 101; Eestimaa Rahvaliit; 40 häält; valitud
#RK 2003; Ringkond nr 4; nr. 387; Eestimaa Rahvaliit; 1674 häält; valitud
#EP 2004; nr. 158; Eestimaa Rahvaliit; 720 häält
#RK 2007; Eestimaa Rahvaliit 941 häält, mitte valitud
#KOV 2009; valimisringkond Rapla vald, 126 häält, valitud Rapla valla volikokku
#RK 2011;valimisringkond Harju, Rapla;Sotsiaaldemokraatlik Erakond 882 häält, mitte valitud
Res Publica ja Reformierakonna liikmed nimetavad Tiit Tammsaart Sea-Tiiduks."Kes? Mis? Kus?" 2006, lk. 124
-- Valimistulemused 1 hääle täpsusega on lihtsalt liiga üksikasjalik info, seda ei ole ka teiste poliitikute puhul ära toodud. Sea-Tiiduks nimetamine on lihtsalt loll nali ning kui juba poliitikute hüüdnimesid hakata ära tooma, siis tuleks alustada üldtuntud nimedest (Ninasarvik, Katku-Vilja, bezruublikud, oravad -- ühtegi neist ei ole wikipedias mainitud).
-- Milleks on vaja Pjotr Sedini mainimist? Kes ta on?
Lebatsnok 15. detsember 2011, kell 10:15 (EET)
replies: text: Pjotr Sedin on Vikipeedia tähelepanuväärsuse kriteeriumidele vastav ärimees. Grove Invest on tema investeerimisettevõte olnud põhiliselt, kuigi on ka muid. minu meelest on vaja mainida. hääle täpsusega valimistulemused on minu meelest ka oluline info, minu meelest võiks iga poliitiku kohta olla. valimiskomisjon annab neid andmeid. see on lihtne ja objektiivne viis anda igale lugejale hinnata poliitiku populaarsust ja selle muutusi. -- Ohpuu 15. detsember 2011, kell 10:31 (EET)

text: hyydnimede kohta — et Sea-Tiiduks teda tõsimeeli nimetatakse, olen kuulnud ka muudest allikatest. ei ole vist yhe kasutaja loll nali. põhimõtteliselt saab neutraalselt kirjutada oravateks, bezruublikuteks ja ninasarvikuks nimetamisest. see võib olla oluline info eesti keele oskajale, kes ei ole vastava ajajärgu poliitilist diskussiooni jälginud. yhe kunagise erakonna isesotsideks nimetamine on mainitud. et Reform on oravad ja ninasarvik on Savisaar, võib olla oluline info mõnele praegusele välismaal elavale eesti keele oskajale või mõnele tuleviku lugejale (kelle jaoks võivad "oravad" olla umbes sama kauge nähtus kui "isesotsid" meile ja hyydnime seostamine konkreetse juriidilise isiku ja selle juhtkonnaga keerulisem kui meile).

text: ma olen ka ysna radikaalne inklusionist. põhimõtteliselt olen avatud mõistlikeks kompromissideks. Ohpuu 15. detsember 2011, kell 10:35 (EET)

message: Minu arvates see artikkel on lihtsalt naeruväärne.
Jah, ok, Õhtulehes on lugu http://www.ohtuleht.ee/171474 imelikest hüüdnimedest, kus leidub ka Atoneni "hüüdnimi" Hull-Mell. Ma väidan endiselt, et need ei ole üldtuntud hüüdnimed (nagu Julk-Jüri ja Ninasarvik) ja igaüks, kes neid avalikus tekstis kasutab, peab lisama selgituse, keda mõeldakse. Muidu ei ole jutt lihtsalt arusaadav. Seega puudub selle üliharva kasutatava hüüdnime mainimine vähetuntud poliitiku puhul igasugune infoväärtus. Õhtulehe artikkel ei anna põhjust selle hüüdnime mainimiseks, sest Õhtulehes on ka igasuguseid muid asju kirjutatud, mida keegi üks-ühele entsüklopeediasse ei kopeeri. Infot selle nime populaarsusest annab ka otsing teistes päevalehtedes: ei Postimehes ega EPL-is ei anna otsing "Sea-Tiit" ühtegi tulemust. Ühesõnaga, väidetav Sea-Tiiduks nimetamine ei ole mainimist väärt ja küllap on praeguseks juba vananenud info (tegu ei ole lihtsalt nii olulise poliitikuga, et tal oleks mingi üldtuntud hüüdnimi).
Teiseks, hääle täpsusega valimistulemused on naeruväärselt üksikasjalik info. Kui seda esitada, siis tuleks see kokku võtta 2 lausega, stiilis et KOV valimistel kandideerinud X, Y ja Z vallas ja saanud 15-25 häält.
Teen need muutused ära, kui siia umbes paari nädala jooksul ei ilmu ratsionaalseid põhjendusi. Lebatsnok (arutelu) 27. august 2012, kell 10:33 (EEST)
replies: text: Selle asemel, et need välja võtta, võiks materjali lisada. Praegu on neil asjadel lihtsalt ebaproportsionaalselt suur kaal. Tammsaar on omal ajal arvestatav tegelane olnud, ainult meil puudub tema tegevusest ylevaade. Et sina isiklikult pole kuulnud ei Tammsaare hyydnimest ega ka Pjotr Sedinist, ei mõjuta nende tähelepanuväärsust; yhe inimese hinnang, kes valdkonda ei tunne, ei ole alati hea alus tähelepanuväärsuse yle otsustamiseks. (Majandusinimesed ei tea Linnart Mälli, humanitaarid Warren Buffettit, Vikipeedias on aga mõlemal oma koht.)

text: Mis puutub valimistulemustesse, siis nende edastamise täpsus ei ole eesmärk omaette, aga kui meil need andmed juba on, võiks neid ka kasutada. Häältearvud hakkavad kõnelema, kui need asetatakse konteksti: millises omavalitsuses millisel aastal kui palju hääli oli, kes sai kui palju rohkem ja kes kui palju vähem, mida tegi kandidaat enne seda ja mida pärast reaktsioonina. Muide, omavalitsuste valimistel loevadki väikesed häältearvud, kui sa neid yksnes riigikogu valimistega võrdled, on see vale kontekst. --Oop (arutelu) 27. august 2012, kell 10:46 (EEST)
replies: text: : Ega see küsimus ei ole kuidagi mulle isiklikult tähtis, sattusin sellele lehele infot otsides ja artikkel mõjus ebausaldusväärse kompotina. Ma ei oska praegu siia midagi lisada, pigem kirjutan midagi muud. Aga hüüdnimi võiks ju hädapärast olla eraldi rubriigis kõige lõpus ("Isiklikku" või "Vähetähtsaid fakte") -- praeguses kohas jätab see tõepoolest mulje, et tegu on mingi üldlevinud nimega või olulise faktiga. Aga seda ta ei ole -- Postimehes ja EPL-is ei esine see hüüdnimi *mitte kordagi*, Õhtulehes 1-2 korda. Oravate ja ninasarvikuga on teine asi -- need on üldteada nimed, kuid "Sea-Tiit" kuulub pigem samasse kaalukategooriasse "isamalitšikute", "Duce", "Katku-Vilja" jt-ga. Lisaks meenub anekdoot jaapanlastest (kui professor T. küsis, kas nad tõesti hiinlaste kohta mingeid anekdoote ei räägi ... siis pikka pinnimise peale tuli midagi välja. "Mõnikord me ütleme nende kohta, et nad on *sead*". Samuti Urmas Ott olevat öelnud Olev Remsu kohta s***pea ja sellest on mitu inimest rääkinud -- kohus ei mõistnud teda süüdi ka:) Väidetavalt nt Duce nimi oli teatud kontingendi hulgas teatud perioodil täiesti kasutusel, aga praegu ei mäleta seda keegi. Lebatsnok (arutelu) 27. august 2012, kell 12:05 (EEST)
replies: text: :: Võib-olla tõesti ei ole hüüdnime Sea-Tiit mainimine artiklis kohane. Kuid ei saa öelda, et see nimi oleks laiemale avalikkusele tundmatu. Andrus Kivirähk ja Mart Juur on seda teemat saates "Rahva oma kaitse" korduvalt käsitlenud. 90.191.119.98 27. august 2012, kell 12:10 (EEST)
Res Publica ja Reformierakonna liikmed nimetavad Tiit Tammsaart Sea-Tiiduks."Kes? Mis? Kus?" 2006, lk 124

text: Välja. Andres (arutelu) 10. detsember 2014, kell 09:54 (EET)
thread_title:  Sea-Tiit